CELEX: 62011CN0250
Language: el
Date: 2011-05-20 00:00:00
Title: Υπόθεση C-250/11: Αίτηση για την έκδοση προδικαστικής αποφάσεως, την οποία υπέβαλε το Mokestinių ginčų komisija prie Lietuvos Respublikos Vyriausybės (Λιθουανία) στις 20 Μαΐου 2011 — Lietuvos geležinkeliai AB κατά Vilniaus teritorinė muitinė, Muitinės departamentas prie Lietuvos Respublikos finansų ministerijos

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/14
            
         Αίτηση για την έκδοση προδικαστικής αποφάσεως, την οποία υπέβαλε το Mokestinių ginčų komisija prie Lietuvos Respublikos Vyriausybės (Λιθουανία) στις 20 Μαΐου 2011 — Lietuvos geležinkeliai AB κατά Vilniaus teritorinė muitinė, Muitinės departamentas prie Lietuvos Respublikos finansų ministerijos
   (Υπόθεση C-250/11)
   2011/C 226/27
   Γλώσσα διαδικασίας: η λιθουανική
   
      Αιτούν δικαστήριο
   
   Mokestinių ginčų komisija prie Lietuvos Respublikos Vyriausybės
   
      Διάδικοι στην υπόθεση της κύριας δίκης
   
   
      Προσφεύγουσα: Lietuvos geležinkeliai AB
   
      Καθών: Vilniaus teritorinė muitinė, Muitinės departamentas prie Lietuvos Respublikos finansų ministerijos
   
      Προδικαστικά ερωτήματα
   
   
               1)
            
            
               Πρέπει η κατά το άρθρο 112, παράγραφος 1, στοιχείο α', του κανονισμού 918/83 (1) και το άρθρο 107, παράγραφος 1, στοιχείο α', του κανονισμού 1186/2009 (2) δασμολογική ατέλεια να θεωρηθεί ότι ισχύει και ως προς οχήματα με κινητήρα [motorinės transporto priemonės] τα οποία είναι μηχανές έλξεως;
            
         
               2)
            
            
               Πρέπει η κατά το άρθρο 82, παράγραφος 1, στοιχείο α', της οδηγίας 83/181/ΕΟΚ (3) και το άρθρο 84, παράγραφος 1, στοιχείο α', της οδηγίας 2009/132/ΕΚ (4) απαλλαγή από τον φόρο προστιθέμενης αξίας να θεωρηθεί ότι ισχύει και ως προς οχήματα με κινητήρα [motorinės transporto priemonės] τα οποία είναι μηχανές έλξεως;
            
         
               3)
            
            
               Εφόσον η απάντηση στο δεύτερο ερώτημα είναι καταφατική, έχουν οι κανόνες που θέτουν το άρθρο 82, παράγραφος 1, στοιχείο α', της οδηγίας 83/181/ΕΟΚ και το άρθρο 84, παράγραφος 1, στοιχείο α', της οδηγίας 2009/132/ΕΚ την έννοια ότι απαγορεύουν σε κράτος μέλος να περιορίζει τις περιπτώσεις απαλλαγής των καυσίμων από τον ΦΠΑ κατά την εισαγωγή, προβλέποντας ότι τέτοια απαλλαγή ισχύει αποκλειστικώς για καύσιμα που εισέρχονται εντός του εδάφους της Ευρωπαϊκής Ένωσης μέσα σε κανονικές δεξαμενές αυτοκινούμενων οχημάτων και είναι αναγκαία για τη λειτουργία των οχημάτων αυτών;
            
         
      (1)  Κανονισμός (ΕΟΚ) 918/83 του Συμβουλίου, της 28ης Μαρτίου 1983, για τη θέσπιση του κοινοτικού τελωνειακών ατελειών (ΕΕ 1983 L 105, σ. 1).
   
      (2)  Κανονισμός (ΕΚ) 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (ΕΕ 2009 L 324, σ. 23).
   
      (3)  Οδηγία 83/181/ΕΟΚ του Συμβουλίου, της 28ης Μαρτίου 1983, για τον καθορισμό του πεδίου εφαρμογής του άρθρου 14, παράγραφος 1, στοιχείο δ', της οδηγίας 77/388/ΕΟΚ όσον αφορά την απαλλαγή από τον φόρο προστιθέμενης αξίας της τελικής εισαγωγής ορισμένων αγαθών (OJ 1983 L 105, σ. 38).
   
      (4)  Οδηγία 2009/132/ΕΚ του Συμβουλίου, της 19ης Οκτωβρίου 2009, για τον καθορισμό του πεδίου εφαρμογής του άρθρου 143, στοιχεία β' και γ', της οδηγίας 2006/112/ΕΚ όσον αφορά την απαλλαγή από τον φόρο προστιθέμενης αξίας της τελικής εισαγωγής ορισμένων αγαθών (ΕΕ 2009 L 292, σ. 5).